
•g  - - - 

Quamquam  multa  eorum,  quae  dissectio  nobis  in  animalium  corporibus  offert,  ad 
generalem  omnibus  communem  normam  reduci  possunt,  nonnulla  tamen  quibusdam 
tantum  animalibus  videntur  propria.  Ejus  generis  sunt  ossa  marsupialia  in  Diclelphidi- 
bus ,  prolongatio  tibiae  in  processum  patellaeformem  in  Colymbis ,  petiolus,  cui  oculus 
insidet,  in  Squalis ,  alia;  quibus  tamen  non  addo,  quae  a  norma  vulgari  quandoque 
recedere  solent,  vasa  sanguifera.  Nam  etiamsi  lusus,  qui  vulgo  dicuntur,  in  eorum 
decursu  non  sint  infiniti ,  sed  aberratio  certas  leges  sequi  videatur ,  vasorum  tamen  dis¬ 
tributio,  quae  non  in  omnibus  ejusdem  speciei  animalibus,  est  eadem,  naturalis  dici 
nequit.  Si  vero  in  nonnullis  vasa  semper  eodem  modo  a  communi  deflectantur  cursu, 
eorum  divisio  ac  distributio  tunc  naturales  dici  posse  merito  videntur.  Singularis  ejus¬ 
modi  vasorum  distributionis  observationem  debemus  clar:  carlisle.  In  Bradypis 
nempe,  Lemuribusque  tardigrado  et  gracili  cultro  anatomico  subjectis,  truncos  arte¬ 
riarum  extremitatum  in  plurimos  ramos  dissolvi  vidit,  illudque  anno  1800  jam  anno¬ 
tavit.  Alii  vero  deinde  simili  proposito  disquisitiones  anatomicas  instituentes,  non  tamen 
eandem  plane  divisionem' observarunt,  imo  vero  eam  adesse  negarunt;  quae  opinionum 
dissensio  me  impulit ,  ut  in  Bradypis ,  aliisque  animalibus  investigarem ,  utrum  haec 

divisio  vasorum  revera  locum  haberet  nec  ne.  Consilium  illud  cum  viro  doctissimo 
mihique  amicissimo  schroeder  van  der  kolk  communicavi ,  illum  paratum  inveni ,  qui 
dissectionibus  adesset,  meque  consiliis,  experientiaque  suis  juvaret.  Opus  itaque  junctis 

viribus  incepimus,  quod  tamen  solus  deinde  ad  finem  perduxi,  cum  vir  doctissimus 

% 

mox  aliis  negotiis  ab  eo  distraheretur. 


- . .  —  mamm ■  ■— 

►  •  -  •  ;  7  • 

Qui  leviter  et  prima  vice  Bradyporum  habitum  externum  considerat ,  oculos  a  misera 
illorum  difformitate  avertere  fere  cogitur.  Caput  truncatum,  sensus  minus  perfecti,  ros¬ 
trum  pro  parte  edentulum,  disparilitas  extremitatum,  ingressus  difficultas,  haec  omnia  eo 
fere  faciunt  ut  naturam  invidiae  erga  haec  animalia  accuset,  quae  ad  trahendam  vitam 
infelicem  condemnata  censet.  Quodsi  vero  accuratius  eorum  partes  consideret ,  in  illis 
eandem  naturae  sapientiam  atque  in  caeteris  animalibus  animadvertit,  omniaque,  quae 
antea  infelicis  sortis  causae  esse  videbantur vitae  generi,  victui,  moribus  egregie  apta 
videt.  '  Animal  in  nemorosis  Americae  sylvis  degit,  in  quibus  arbores  sibi  ita  sunt 
propinquae,  ut  facile  ex  una  in  alteram  tendat,  nec  tamen  terram  attingat,  [a) 
Corporis  quippe  fabrica  vix  sinit,  ut  quadrupedum  more  incedat,  ad  adscensum  vero 
egregie  est  disposita.  Extremitates  enim  unguibus  incurvatis ,  unciformibus  sunt  instrue- 
tae ,  quibus  se  arborum  ramis  affigat ;  anteriores  posterioribus  multo  sunt  longiores ,  quo 
- 

( a )  Ut  patet  ex  observationibus  m.  gAimARD  Voyage  autour  du  monde  par  M.  ioms  de  freycinet.  Zoolugie  par 
m.  m.  qcoy  et  GAiiiARD.  Paris  1824.  p.  17. 

«Comme  il  se  plait  dans  les  endroits  sombres,  ceux  qui  connoissent  les  forets  d’Amerique  ,  savent  qu’il  doit  lui 
»  etre  tres  facile  de  passer  d’un  arbre  k  1’autre  ,  sans  aller  ii  terre,  ou  il  auroit  beaucoup  de  peine  k  cheminer.’' 
Cf.  et.  ch.  watertok  ,  Wandering’s  in  South  America  the  nordwest  of  the  united  States  in  tlie  years  1812,  1816,  1820 
and  1824,  London  1825  ,  cujus  excerpta  in  Notizen  aus  dem  Gebietc  der  Natur-  und  Tleillcunde  N<>-  256. 
Band  x 1  ,  ubi  haec : 

3>  Das  Faultbier  im  wilden  Zustande  bringt  sein  ganzes  Leben  auf  den  Baumen  zu  ,  und  verlast  sie  nie  ausser 
3)  durcli  Gewalt,  oder  einen  Zufall  dazu  gezwungen.” 

facilius  partem  corporis  posticam  seu  inferiorem  sursum  trahat;  caput  denique  est 
breve  et  collum  longum,  quo  facilius  corpus  erigat.  Structuram  internam  spectantes, 
etiam  in  hac  omnia  similiter  ad  vitae  genus  optime  disposita  deprehendimus.  Intestina 
quidem,  cerebrum,  caeteraque  organa,  quippe  curis  virorum  illustrissimorum  cuvier  , 
meckel  ,  baer  ,  tiedemann  satis  nota ,  hic  mittimus.  De  solis  vasis  sanguiferis  praesertim 
extremitatum  videamus;  quorum  conditionem,  quo  melius  cognoscerem,  arterias  extremi¬ 
tatum  superiorum  ac  inferiorum  trium  foetuum  Bradypi  Iridactyli  ( Vui. i )  ,  diu  spiritu 
vini  conservatorum,  mercurio  implevi,  et  impletione  satis  feliciter  succedente,  sequentia 
observavi. 

Arteria  axillaris,  ubi  in  partem  superiorem  humeri  pervenit,  primum  iu  tres  ramos 
majores  separatur,  quorum  duo  rursus  in  multos  minores  ramusculos  abeunt  ,  anastomo¬ 
sibus  invicem  junctos,  et  ita  plexum  vasorum  formantes,  qui  vaginae  adinstar,  ramum 
alterum  majorem  circumdat;  hic  itaque  in  centro  plexus  continuatur;  et  ex  eo  infra 
plicam  cubiti  exsurgens,  nullisque  ibi  vasis  circumdatus,  ad  manum  ejusque  digitos 
tendit  et  arteriam  radialem  refert;  arteria  vero  ulnaris  magis  interiora  versus,  ex 
ramorum  fasciculo  a  plexu  dimisso ,  oritur.  Plexus  hicce  arteriosus ,  solita  ratione  a 
plexu  nervorum  brachiali  comitatur  et  in  parte  superiore  brachii  a  nervo  ulnari  per¬ 
foratur  ( a ). 

Simili  ratione  arteria  iliaca  (Tab.  I.  fig.  i.)  mox  infra  arteriae  aortae  bifurcationem  in 
, ramum  majorem  et  aliquot  ramos  minores,  qui  primum  circumdant,  dividitur.  Plexus 
itaque  producitur ,  ex  multis  ramis  tenuibus ,  paralelis ,  anastomosibus  variis  invicem 
junctis,  compositus,  qui  in  femore  inter  musculum  sartorium  et  tricipitem  decurrit.  In 
media  circiter  femoris  parte  ramus  nlajor(a),  qui  in  ejus  centro  continuatur,  ex  eo  rursus 
prodit ,  et  nullis  ramusculis  circumdatus ,  inferiora  versus  descendit.  Plexus  (b)  vero  ibi 
non  cessat,  sed  ad  cavitatem  popliteam  tendit.,  ibique  duos  dimittit  ramos,  (c,  d.)  qui  in  ramum 
communem  (e)  abeuntes,  cum  ramo  majore  supra  dicto  conjunguntur  et  ita  truncum  com- 
■  —  --  ■  - 


(a)  Ne  hujus  libelli  snmtus  nimis  augerentur  ,  iconem  extremitatis  superioris  Bradypi  omisi. 

munem  (f),  arteriam  tibialem  posticam ,  inferiora  versus  descendentem,  formant.  Praeterea 
in  pelveos  cavitate  duo  alii  oriuntur  plexus,  alter  ex  arteria  iliaca  interna  seu  hypo¬ 
gastrica  ,  alter  ex  sacra  media.  Constant  hi  ex  infinito  numero  ramusculorum  serpenti¬ 
norum  ,  quibus  tota  facies  posterior  pelveos  quasi  repletur. 

In  foetu  Bradypi  didactyli  {f  U nau)  eandem  vasorum  impletionem  repetii,  in  illoque 
similem  sed  paulo  minorem  observavi  arteriarum  divisionem. 

Cum  his  nequaquam  conveniunt,  quae  de  hac  vasorum  divisione  habent  viri  docti.- 
lllustr,  carlisle,  (a)  qui  primus  illam  in  Bradypis ,  Lemuribusque  tardigrado  et  gracili 
observavit  et  iconibus  illustravit,  nec  tamen  ramum  majorem,  quem  in  centro  plexus 
continuari  vidimus,  nec  plexus  ab  arteriis  hypogastrica  et  sacra  media  formatos,  decrip- 
sit.  j.  f.  meckel  (b)  et  baer  (c)  verbo  tantum  observationem  viri  "doctissimi  confirmarunt. 

.  Id.  cuvier  rem  duplici  ratione  exposuit.  In  opere  scii.  Regne  animal  divise  d’apres 
son  organisation ,  memorat  arterias  extremitatum  in  Bradypis ,  primo  in  ramos  dissolvi, 
qui  postea  in  truncum  communem  coeunt  ( d)\  et  in  altero  opere  leg.  d’anat.  compar . 

statuit  arteriam  axillarem  Bradyporum ,  multos  dare  ramos,  anastomosibus  invicem 

\ 

junctos  et  ita  circa  ramum  praecipuum,  plexura  seu  vaginam  cylindricam  formantes , 
ex  qua  rami  parvi  musculares  oriuntur  ( e ).  Doct,  gajmard  truncos  arteriarum  bra- 
clifttlis  et  cruralis  tantum  multis  tenuibus  ramusculis  circumdari  affirmat,  tamen  adji¬ 
ciens  ,  hnpletionem  vasorum  navigando  factam ,  neque  proinde  satis  recte  curatam 


(a)  Cf.  Account  of  a  peculiarity  in  the  distribution  of  tbe  arteries  sent  to  tlie  limbs  of  slow  moving  Animals , 
togetlier  with  some  other  similar  facts.  In  a  letter  from  Mr.  anthony  carlisle  surgeon  to  john  symmohs  Esq.  TRS. 
in  Philosoph.  Transact.  of  the  royal  soc.  of  London  for  the  year  1800  p.  I.  p.  98. 

(b)  Cf.  j.  f.  meckel,  Beytrage  zur  vergleichenden  Anatomie.  Leipzig  1811.  2  B.  1  H.  p.  129. 

(c)  Cf.  baer,  Beytrag  zur  Kenntnigs  vom  Bau  des  dreizehigen  Faulthiers ,  in  meckel’s  Archiv  8B.  2St.  Halle  1823. 

*  -  . *  *  •  w.  *  j  t .  j  l  •  •  ■  *  « 1  • }  \ t t  r  i »  >  '  •  -  .  1  ,  1  \  •  ,  •  .  r  \  ♦  •  ;  *  * 

(d)  Vid.  1.  c.  Tom  I.  p.  216.  note. 

«M.  carlisle,  a  observe'  que  les  arteres  des  membres  commencent  par  se  diviser  en  une  infinite  de  ramuscules,  qui 
»  se  reunissent  ensuite  en  un  tronc,  d’ou  partent  les  branclies  ordinaires.” 

(e)  Vid.  1.  c.  Tom.  IV.  p.  252. 

«Des  que  1’axillaire  des  paresseux  a  atteint  1’humerus  ,  elle  fournit  un  grand  nombre  de  rameaux,  qui 
» s’anastomosent  entre  eux ,  et  forment  autour  de  la  branche  principale  (la  brachiale) ,  un  plexus  epais  ramasse  en 
»un  faisceau  cylindrique,  duquel  partent  les  petits  rameaux,  qui  yont  aux  muscles.” 

fuisse  (a).  Ulterius  quam  doctis,  gaimard  processit  celeb.  oken.  Quum  vero  observationem 
doctiss.  gaimard  verisimiliter  tantum  ex  diariis  cognovisset  vir  clarissimus ,  in 
non  integra  sed  truncata  promulgata  fuerat  (&),  non  mirum  est,  illum  perversam  inde 
deduxisse  conclusionem.  Affirmavit  nempe  huic  auctoritati  fidens,  vasa  sanguifera  in 
Bradypis  nihil  peculiare  offerre,  dictam  arteriarum  divisionem  in  illis  locum  non  habere 
et  quae  de  hac  dicta  fuerant,  tantum  exinde  originem  duxisse,  quod  viri  docti 
Bradypum  cum  Lemure  tardigrado  confuderint  (c).  Quid  autem  virum  clarissimum 
ad  postremam  hanc  sententiam  amplectendam  impulerit ,  non  video ;  quum  vero ,  iis ,  quae 
supra  diximus,  satis  refutata  videatur,  eam  jam  mittimus.  Quod  autem  caeteras  virorum 
celeberrimorum  sententias  attinet,  ex  supra  dictis  et  icone  nostra  (Tab.  I,  fig.  1.)  jam 
satis  patet,  eas  universas  saltem  veras  non  esse,  itaque  statui  debere  ,  arterias  extremitatum 
in  ramos  minores  .et  ramum  majorem  separari,  et  hunc  a  primis  ita  circumdari,  ut  in 
eorum  centro  sit  positus ,  ex  quo ,  inferiora  versus ,  simplex  rursus  prodit. 


(a)  Cf.  gaimard,  1.  c.  note  pag.  17. 

»  Dans  une  injection  que  nous  times  k  Ia  mer  et  que  le  mouvement  du  navire  rendit  imparfaile  ,  nous  ne  vimes 
» point  dans  le  systeme  sanguin  les  particularites  dont  parle  m.  carlisle  ,  et d.  etc. 

» L’aorte  desce#dante  se  divisoit ,  comme  k  1’ordinaire ,  pour  donner  naissance  aux  crurales  etc. ,  tandis  que  de 
»  sa  partie  superieure  partoient  naturellement  les  sousclavieres ,  d’ou  naissent  les  brachiales,  etc. 

«Seulement  nous  remarquames  une  foule  de  petits  vaisseaux  delies ,  pene'tres  par  1’injection,  accompagnant  le 
»  tronc  des  arteres  crurales  et  brachiales.” 

Cf.  et  Note  sur  le  paresseux  Ai  dos  brule  par  m.  gaimard,  journ.  de  Phys.  et  de  Chemie.  Jany.  1822.T.  XCIV. 
p.  38g — 391.  Paris. 

(Z>)  Exemplo  sit  diarium  gallicum  Bulletin  general  et  universel  des  annonces  et  des  nouvelles  scientifiques  publie 
par  M.  le  Baron  de  Ferussac.  Paris  1823.  Tom.  II.  p.  57.  Note  sur  le  paresseux,  Ai  dos  brule,  ubi  dicitur; 

»L’injection  quoique  imparfaite  ,  des  vaisseaux  cruraux  et  brachiaux,  a  prouvd  cl  m.  gaimard  qu’ils  sont  conformes 
» comme  ceux  des  autres  mammiferes ,  et  qu’ils  ne  presentent  point  la  subdivision  extreme  que  M.  carlisle, 
»  a  obserye  dans  ceux  du  Loris  paresseux  du  Bengale  ou  Nyclicebe.” 

^c)  Cf.  Beschreibung  und  Zergliederung  eines  Fotus  von  Bradypus  torquatus  von  Herrn  Prof.  oken;  in  Beitrage 
zur  Naturgeschichte  von  Brasilien  von  maximilian  ,  Prinsen  zu  TFied.  Weimar  1826.  Band.  II.  p.  496;  »Um  die 
» Armgefasse  zu  untersuchen ,  wurden  Versuche  zum  einspritzen  gemacbt,  die  aber,  da  er  bereits  lange  im  Brannt- 
»  vrein  gelegen,  nicht  gelangeu.  Uebrigens  weiss  man  hinlanglich ,  das  die  Meinung  von  den  vertheilten  Armgefasseu 
>)  nur  auf  einer  verwecbselung  mit  dem  Lemur  tardigradus  beruhte.  Auch  bat  gaimard  wirklieh  gezeigt,  das  bei’m 
»Faulthier  diese  Vertheilung  nicht  statt  findet.”  Sane  deplorandum  impletionem  vasorum  extremitatum  ili.  oken 
non  successisse  ;  si  illam  mercurio  teutasset,  non  dubito,  quin  eadem  ratione  ac  nos  plexum  arteriosum  mercurio 
tui  gentem  vidisset. 

Videamus  jam,  utrum  in  animalibus  affinibus  similis  .vasorum  distributio  inveniatur. 
Si  animal  tam  vitae  genere  quam  corporis  habitu  Bradypo  simile  quaeras,  quasi  sponte 
se  J\lyrmecophaga  didactyla  offert.  Docent  enim  pedes  ,  qui  Bradyporum  pedibus 
similes ,  atque  hinc  minus  quidem  ad  ingressum ,  ad  adscensum  vero  optime  sunt 
dispositi;  docent  etiam  ungues  unciformes,  caudaque  prehen silis ,  arbores  praecipua 
hujus  animalis  esse  habitacula  (a).  In  truncorum  scii,  locis  excavatis,  insecta,  praesertim 
formicas  quaerit,  quas  ut  melius  prehendere  possit,  lingua  extensili,  peculiaribus  mus¬ 
culis  mobili ,  est  praeditum.  Ex  magna  hac,  quae  quoad  habitum  externum  et  vitae  genus 
inter  hoc  illud  que,  quod  supra  commemoravimus  animal,  existit  analogia,  de  simili 
vasorum  extremitatum  divisione  jam  a  priori  conjecturam  cepi;  quam  opinionem  deinde 
experientia  confirmatam  vidi.  Myrmecophagam  didactylam  diu  spiritu  vini  conserva¬ 
tam ,  dissecui,  vasa  mercurio  implevi  et  similia  atque  in  Bradypis  observavi. 

Arteria  axillaris  (Tab.  I.  fig.  2.)  primo  in  tres  vel  quatuor  ramos  majores  separatur, 
ex  quibus  alii  minores,  anastomosibus  invicem  et  cum  prioribus  juncti,  exsurgunt, 
unde  plexus  vasorum  formatur,  qui  inferiora  versus  descendens,  ad  plicam  cubiti  ex¬ 
tenditur  ,  ibique  in  duos  fasciculos  ,  arteriam  radialem  et  ulnarem  referentes ,  separa¬ 
tur  ,  inter  quos  etiam  alter  exoritur  ramus ,  qui  ad  musculos  antibrachii  sese  vertit. 
udrteria  vero  ulnaris ,  nervum  medianum  per  canalem  condyli  interni  non  comitatur, 
sed  hic  solus  per  illum  transit. 

-Arteria  iliaca  externa  (Tab.  I.  |ig.  3.)  ad  pelveos  marginem,  primo  tres  ramos 
majores  dimittit,  ex  quibus  alii  minores  exsurgunt,  qui  invicem  et  cum  majoribus 
anastomosibus  variis  juncti,  plexum  formant,  inferiora  versus  tendentem.  Ubi  hicce  ad 


(«)  Cf.  hac  de  re  bcffon  ,  Hist.  Nat.  generale  et  particuliere ;  Aux  deux  ponts  1787.  p.  88. 

»  Les  pieds  ( du  fourmilier  a  deux  doigis )  ne  sont  pas  faits  pour  marcher,  mais  pour  grimper  et  pour  saisir ,  il 
»  monte  sur  les  arbres  et  se  suspend  aux  branches  ,  par  Fextremite'  de  sa  queue.” 

Et  infra,  p.  97. 

. .  dans  cette  situation ,  iis  balancent  leur  corps ,  approchent  leur  museau  des  trous  et  des 

v  creux  d’arbres,  iis  y  insinuent  leur  longue  langue  et  la  retirent  ensuite  brusquement,  pour  avaler  les  insectes, 
»  qu’elle  a  ramasses.” 

mediam  fere  femoris  partem  pervenit,  bif urcatur;  pars  scii:  altera  externa  ,(a.a.)  ad  superficiem 
femoris  supra  musculos  decurrit ,  altera  interna  (b.b) ,  infra  priorem  sita ,  profundius  inter  hos 
penetrat.  Prior ,  paucis  ramis  in  superficiem  genu  dimissis ,  inferiora  versus  ad  partem 
anticam  tibiae  extenditur  et  in  hujus  parte  superiore  in  duos  dividitur ,  fasciculos,  inter¬ 
vallo  distinctos  et  inferioraversus  descendentes.  Altera  varios  dimittit  ramos  in  cavita¬ 
tem  popliteam  et  arteriae  tibiali  posticae  originem  dat.  Ex  arteria  sacra  media ,  etiam 
multi  oriuntur  rami  tenues ,  paraleli ,  plexum  alterum  (c)  formantes,  qui  inferiora  versus 
per  canalem ,  a  vertebrarum  caudalium  apophysibus  inferioribus  formatum ,  transit.  Vena 
cruralis  ad  partem  externam  plexus  decurrit  -  et  tela  cellulosa  intime  cum  illo  cohae¬ 
ret  [a).  Simili  tela  etiam  rami  plexus  invicem  connectuntur. 

Omnino  est  notandum,  tam  in  extremitate  superiore  quam  in  inferiore  hujus  animalis, 
ramum  majorem  in  centro  plexus  non  continuari ,  sed  arterias ^psas  in  multos  quasi  ramos, 
plexum  formantes,  dissolvi,  quo  nomine  Myrmecophaga  longe  diversa  est  a  Bradypis. 
Quum  plexus  hos  arteriosos  detegerem,  me  primum  eos  invenisse  opinabar;  deinde  vero 
similem  observationem  jam  a  clar.  j.  f.  meckel  ,  viro  in  anatomicis  summo,  factam  fuisse 
vidi  (b).  Cur  non  tamen  pulpito  premendam  meam  descriptionem  censuerim,  causa  erat 
duplex;  prima  ,  quod  rem  icone  illustrassem,  quod  omisit  meckelius,  secunda ,  quod  plexum 
caudalem  non  praecipue  a  vena,  quemadmodem  voluit  vir  clariss.,  sed  ab  arteria  sacra 
media  formari  observassem  (c). 

Magnam  etiam  cum  Bradypis  referunt  similitudinem  Lemur  tardigradus  et  gracilis ; 
eorum  extremitates  enim  vix  ad  ingressum  aptae  ad  arborum  adscensum  praecipue  sunt 

,  •'  •  l  l  I  I  i  J  J  i  .  /  *.  -  i  it)  \  1  I  l  is  .  f  •  f  •>  i  <  *  *  «  ■  I  *  .  /  #  I  >  *  i  J I  •  ' 

.  'A  •  v  -  • 

’  •  ’  "  »  • 

i  j  ■  •  .  .  •  ’  .  .  V  f  .  .  > 

(a)  Venam  cruralem  in  icone  omisi ,  ne  confusio  oriretur. 

( b )  Cf.  Anatomie  des  zweizehigen  Ameiseniressers  von  j.  F.  meckel  in  Deutsches  Archiv  fur  die  Physiologie. 
Halle  und  Berlin  1819.  p.  60. 

(c)  Cf.  p.  61.  Diese  Anordnung  ist  sogar  beim  Ameisenfresser  noch  weiter  ausgebildet  ais  bei  den  Thiereu  , 

» wo  sie  friiher  bekannt  war ,  sofern  auch  die  grossen  Schwanzgefasse  sie  ,  und  noch  deutlicher  darbielen.  Hier 
«  aber  scheint  sie  vorzugweize  dem  Venensystem  anzugehoren ,  indem  die  Schwansblutader  wenigstens  weit 
» starker  und  ganz  zerfallt,,  v-alirend  der  Slamrn  der  Pulsader  sich  zum  Theil  unzerfallen  durch  die  Liinge  des 
v  Schwanzes  erstreckt.”  t  .  , 

conformatae,  integrumque  corpus  ad  vitam  in  arboribus  peragendam  est  dispositum.  In 
Lemure  tardigrado  similem  arteriarum  divisionem  atque  in  Bradypis  observavit  ili.  carlisle. 
De  Lemure  gracili  paucis  tantum  verbis  adjicit,  ejus  systema  arteriosum  esse  simile 
illis  animalium  mox  descriptorum  (a) ;  ego  vero  nuperrime  Lemurem  gracilem  dissecui  et 
in  distributione  vasorum  extremitatum,  mulla  notatu  digna  et  a  carlisle  omissa  inveni. 

Arteria  axillaris  (Tab.  II.  a.)  in  parte  superiore  ossis  humeri ,  in  multos  dividitur  ramos 
paralelos,  tela  cellulosa  invicem  conjunctos  et  ita  plexum  formantes  ,  qui  inferiora  versus 
tendit,  et  in  canalem  condyli  interni  penetrat 5  ibi  in  arteriam  ulnarem  et  radialem 
finditur ,  quae  ex  ejus  apertura  inferiore  exeunt  et  solita  ratione  decurrunt. 

trieria  aorta  (Tab.  II.  b.)  in  parte  superiore  abdominis,  mox  infra  renes  hinc  ad  se¬ 
cundam  vertebram  lumbalem  et  multo  altius  quam  in  caeteris  bifurcatur ;  arteriae  vero 
iliacae,  mox  infra  earum  originem  in  multos  abeunt  ramos,  paralelos,  etiam  invicem 
tela  cellulosa  cohaerentes.  Unde  in  utroque  latere  plexus  oritur  iliacus ,  supra  mus¬ 
culum  psoas  longissimum  decurrens.  Continuatur  ille  in  femore,  et  aliquot  ramis  in 
musculos  dimissis,  in  cavitate  poplitea,  in  solitos  finditur  ramos,  etiam  solita  ratione 
decurrentes,  udrteria  sacra  media  similem  plexum  format ,  inferiora  versus  ad  pelveos 
cavitatem  tendentem.  Venae  iliacae  primo  a  plexubus  iliacis  sunt  tectae,  dein  superiora 
versus  in  venam  cavam  abdominalem  abeunt. 

Haec  alta  arteriarum  iliacarum  origo,  de  qua  non  loquitur  ill.  carlisle,  debetur  ma-^ 

jori  distantiae ,  quae  in  hocce  animali  inter  thoracem  et  pelvin ,  locum  habet ,  quaeque 

* 

a  numero  majore  vertebrarum  lumbalium  pendet-,  quippe  quarum  non  quatuor  aut 
quinque,  ut  in  plerisque  mammalibus,  sed  novem  reperiuntur. 

Non  potest  inutilis  videri  investigatio,  an  in  specie  affini ,  Lemure  Spectro  seu  Tarsio , 
eadem  observetur  vasorum  divisio.  Nam  hujus  quoque  animalis  habitus,  extremitatum 


(a)  Cf.  carlisle  lc.  pag.  ioo,  qui  d e  Lemure  gracili  nil  nisi  sequentia  profert. 
h  The  Lemur  Loris  was  next  examined,  and  its  arterial  system  was  found  to  ressemble  those  already '  described  ; 
but ,  as  the  animal  had  been  preseryed  in  yery  strong  spirit,  the  yessels  ivere  so  corrugated  as  not  to  admit 
of  injection.” 

forma,  tarsorum  longitudo  (quae  tarsos  longos  avium  nobis  in  memoriam  revocat) ,  salis 
indicant  naturam  illud  ad  arborum  adscensum  conformasse.  Truncum  itaque  abdomi¬ 
nalem  aortae  hujus  animalis  mei  curio  implevi,  quo  facto  mox  infra  arteriarum  iliaca¬ 
rum  bifurcationem,  plexum  adesse  vidi  (Tab.  I  fig.  4).  Constat  hic  ex  paucis  tantum  ramis, 
decurrit  supra  musculum  psoam  magnum,  et  ubi  ad  marginem  pelveos  pervenit,  tres 
dimittit  ramos,  qui  in  musculum  gracilem  et  tricipitem  dispertiuntur  ;  hinc  ,  gracilior  ‘factus  , 
juxta  marginem  internum  musculi  sartorii  decurrit,  et  in  parte  superiore  femoris  duos 
dimittit  ramos  (a ,  a.) ,  venae  crurali  anastomosi  junctos;  dein  inferiora  versus  tendit  ,  et  ad 
mediam  tibiae  partem,  ramo  posteriori  originem  praebet;  deinde  vero  in  pedem  ejusque 
digitos  abit.  Arteria  sacra  media  (b.) ,  etiam  in  aliquot  ramos,  plexum  formantes,  est 
divisa.  Caeterum  tam  de  Le mure  gracili  }  quam  d  e,  Lemure  spectro  ,  eadem  valet  observatio, 
quam  jam  in  JYLyrmecophaga  didactyla  notavimus ,  scii,  ramum  majorem  in  centro 
plexus  non  continuari,  sed  hunc  ex  divisione  arteriae  in  multos  ramos  paralelos 
formari. 

Omnino  vero  in  Lemure  spectro  est  notanda  communicatio  sanguinis  arteriosi  cum 
venoso,  quam  per  duos  ramos  (a , a.)  e  plexu  arterioso  in  venam  fieri  vidimus.  Haec  distincte 

per  iiupletionem  apparuit.  Hydrargyrum  enim,  per  aortam  in  plexum  arteriosum  pro- 

« 

pulsum,  iliumque  implens,  per  venam  cavam  redibat.  Confirmatur  inde  sententia  illorum, 
qui  immediatam  communicationem  inter  arterias  et  venas  adesse  statuerunt.  Quales 
fuerunt,  ut  caeteros  mittamus,  johannes  riolanus,  qui,  post  sanatum  aneurysma,  ramos 
venosos  se^ trans versim  arteriae  inserere  statuit,  et  marc.  malpigiiius,  qui,  continuitatem 
arteriarum  in  venas,  microscopii  ope,  in  ranae  vesica  urinaria  manifestissime  vidit  (a). 
Plerumque  tamen  haec  communicatio  inter  ultimas  radiculas  arteriosas  et  primas  venosas 
fuit  observata.  An  igitur  etiam  ab  aliis  inter  partem  superiorem  arteriae  et  venae 


(a)  Cf.  hac  de  re  omnibus  laudibus  superior  alb.  haelertjs  in  Elem.  Physiol.  corporis  humani ,  Tom.  I.  pag.  2. 
seqq.  et  opus  nuperrime  editum,  Lehre  vom  Kreislaufe  des  Blutes,  dargestellt  von  Dr.  j.  heinrich  oesterreicher. 
Nurnberg  1826.  p.  10. 

cruralis,  quemadmodum  in  nostro  specimine,  fuerit  inventa,  affirmare  non  audeo  ;  rem 
potius  novis  observationibus  illustrandam  et  explicandam  relinquo. 

Quomodo  extremitates  superiores  sese  habeant,  ignoro;  etenim  cum  cor  profundius 
in  thorace  esset  situm  neque,  ut  sceleton  conservarem,  costas  secare  liceret,  arteriam 
subclaviam  et  axillarem  examinare  non  potui ;  arteriam  vero  brachialem  indivisam  rep~ 
peri.  Observationem  hanc,  ideo  praecipue  hic  notandam  esse  credidi,  quod  nesciam 
an  eadem  ab  alio  ante  me  fuerit  facta  (a). 

Cum  dictis  arteriae  brachialis  et  cruralis  plexubus ,  divisionem  ramorum  arteriosorum 
in  tibia  JVLeleagridis  gallopavonis  comparant  viri  illustr.  cuvier  {b)  et  van  der  boon 
mesch  (c).  De  cujus  comparationis  pretio  ut  recte  judicarem,  materie  ceracea  rubra 
arterias  extremitatum  inferiorum  Meleagridis  gallopaponis  implevi  et  haec  ob¬ 
servavi  :  arteria  cruralis ,  ubi  ad  fossam  popliteam  pervenit ,  et  in  arteriam  popli¬ 
team  abiit ,  arcum  describit ,  cujus  pars  convexa  superiora ,  concava  vero  inferiora 
respicit.  Ex  hujus  arcus  parte  superiore  ramus  exsurgit  (t/),  qui  per  fissuram  inter 
ossa  tibiae  et  peronaei  penetrat,  supra  musculum  peronaeum  tertium  inferiora  versus 
decurrit  et  ad  musculum  extensorem  digitorum  longum,  quatuor  dimittit  ramos 
musculares  (e),  quibus  dimissis,  in  duos  abit  ramos,  quorum  alter  posteriora  versus 
tendit  (/)  et  ramos  parvos  musculo  peronaeo  longo  dat;  alter  vero  (g)  ad  mediam  fere 


(«)  Omnino  notandum,  Lemures  proprie  dictos  (Tifatis)  hanc  vasorum  divisionem  non  offerre,  illamque  igitur  solis 
generibus  Slenopi  et  Tarsio  propriam  esse.  Celeb.  saltem  meckel  litteris  ad  me  datis  significavit,  se  apud  Le/nurem 
mmgos ,  in  vasorum  extremitatum  distributione  nihil  peculiare  ofFendisse. 

(b)  Cf.  cuvier,  le<j.  d’anat.  comp.  Tora.  IV.  p.  271. 

»  La  tibiale  anterieure  descend  le  long  de  la  face  anterieure  du  tibia,  donne  des  rameaux  aux  muscles  anterieurs 
»  de  la  j  atube  ,  et  se  divise  quelqucfois  (dans  le  Dindon,  par  exemple)  en  beaucoup  d’autres  ramuscules,  dont  le 

»  nombre  augmente  4  mesure  que  1’artere  descend ,  et  qui  forment  autour  de  son  tronc  principal ,  un  plexus  conside- 

»  rabie  ,  analogue  a  celui  deerit  dans  les  Paresseux  et  les  Loris.” 

(c)  Dissert.  physiologica  inauguralis  de  circulatione  et  respiratione  animalium  ,  pulmonibus  instructorum  ,  auctore 
G.  J.  VAN  DER  BOON  MESCH.  Lugd.  Bat.  l822.  p.  77. 

(d)  Cf.  Tab.  III.  fig.  1  et  2.  A,  A. 

(e)  Cf.  Tab.  111.  fig.  i  et  2.  a  ,  a  ;  a  ,  a. 

(f)  Cf.  Tab.  111.  fig.  i  et  2.  B ,  B. 

(g)  Cf.  Tab.  III.  fig.  i  et  2.  C  ,  C. 

tibiae  partem,  in  tres  dividitur  ramos,  ex  quibus  rursus  alii,  iliique  minores  exsurgunt, 
anastomosi  cum  prioribus  juncti,  unde  rete  parvum  arteriosum  oritur;  quo  formato, 
rami  rursus  indivisi  et  sibi  invicem  paraleli  descendant. 

Arteria  poplitea  ipsa,  primo  inter  ossa  tibiae  et  peronaei,  inferiora  versus  descendit, 
et  ubi  ad  tertiam  fere  tibiae  longitudinis  partem  pervenit  in  duos  dividitur  ramos, 
quorum  alter,  arteria  tibialis  antica  (a)  per  fissuram  inter  ambo  ossa  transit  et  ad 
faciem  anticam  tibiae  descendit,  parte  superiore  uno  et  inferiore  duobus  parvis  ramis 
cum  uno  trium .  ramorum  supra  dictorum  cohaerens.  Alter  vero  ramus ,  arteria  tibialis 
postica ,  ad  faciem  posticam  tibiae  inferiora  versus  descendit. 

Rete  autem  illud  non ,  ut  voluit  m.  cuvier  ,  ab  arteria  tibiali  antica,  sed  a  ramo 
arteriae  popliteae  formatur,  neque  cum  plexubus  supra  dictis  Bradyporum ,  Myrme- 
cophagae  comparari  posse  videtur.  Nam  licet  primo  adspectu  quaedam  observetur  analogia 
cum  liisce  plexubus,  ut  ex  Tab.  III.  fig.  i.  patet,  haec  tamen  magnopere  minuitur  ,  si 
rem  paulo  accuratius  perscrutemur.  Etenim  si  expandantur  et  a  se  invicem  dimoveantur 
rami,  ut  Tab.  III.  fig.  2.,  in  Ivleleagriclc  gcdlopavone  rete  observamus  vasorum,  illi, 
quod  saepissime  ad  aliorum  animalium  articulos  invenimus,  non  absimile.  Similis  parva 
ramorum  divisio,  etiam  aliis  Gallinaceis  communis  esse  videtur,  quam  saltem  quoque  in 
Phasiano  gallo  inveni. 

Eaedem  sed  majores  in  nonnullis  avibus  Palmipedibus  observantur  arteriarum  extremi¬ 
tatum  divisones.  Praeeunte  tiedemanno  (£)  in  ^dnate  olore ,  facta  vasorum  impletione 
artificiali,  observavi  ramos  plurimos,  a  ramo  arteriae  popliteae  provenientes,  arteriam 
tibialem  anticam  ita  circumdare  et  quasi  involvere ,  ut  haec  in  eoruin  centro  sit  posita. 
Hi  rami  cum  ramis  ab  arteria  tibiali  antica  provenientibus  cohaerent ,  ita  ut  rete 
ab  utrisque  formetur.  In  ^dnate  ansere ,  instituta  injectione,  etiam  inveni  plexum, 


(а)  Cf.  Tab.  III.  Gg.  i  et  2.  D  ,  D. 

(б)  Zoologie  zu  seinem  Vorlesungen  entworfen  von  Dr.  friedhich  tiedemAkn.  Heidelberg  1S10.  2  Band.  p. 

»Vor  dem  Gelenke  des  Fusswurzelkuochens  giebt  die  Arterie  meistens  yiele  Zweige  ab,  die  Netze  biideu  ;  ich 


)>  sah  dieselbe  im  Schwand 

sed  minorem,  eoque  tantum  a  prioribus  distinctum,  quod  a  ramis  arteriae  tibialis  anticae  sil 
formatus.  In  reliquis  Palmipedum  et  Gallinacearum  speciebus  experimenta  nondum  institui ; 
sed  cum  in  memoratis,  arteriarum  divisionem,  talem  ,  qualis  in  extremitatibus  dictorum  Lemu¬ 
rum  et  Bradjporum  adsit,  non  offendamus,  vix  dubito,  quin  liaec  etiam  in  illis  simili  ratione 
sit  disposita.  Quum  vero  adeo  rari  sint  hi  vasorum  plexus  et  paucis  tantum  animalibus 
singularis  corporis  structurae  ,  proprii,  jure  quaeritur,  qualis  sit  linis,  quem  summus 
naturae  Creator,  hac  partium  dispositione  respexisse  videatur. 

Carlisle  illam  ad  notam  dictorum  animalium  ignaviam  et  tarditatem  referendam  esse 
dixit.  Statuit  nempe  hac  vasorum  divisione,  velocitatem  sanguinis  cursus  diminui,  hinc 
et  musculos  nonnisi  minori  cum  agilitate  contrahi  posse.  Ego  vero,  quamquam  non 
eandem  opinionem,  ac  carlisle  de  diminutione  sanguinis  velocitatis  per  singularem  hanc 
arteriarum  divisionem,  foveo,  facile  tamen  concedo,  musculorum  tarditatem,  viribus  vix 
exhauriendis  junctam,  ex  hac  structura  explicandam  esse.  Etenim  licet  recentiores  ob¬ 
servationes  docuerint,  Bradjpos  non  ita  tardos  esse,  ac  voluerunt  multi  (o),  tamen 
motus  horum  animalium  ,  tam  Bradjporum ,  quam  dictorum  Lemurum  (Z>)  et  JMjrmecG - 
phagae  minime  veloces  esse,  jam  satis  constat.  Neque  etiam  agilitate  eo  gradu,  quo 
in  multis  aliis  brutis  observatur,  indigent  haec  animalia.  Etenim  dum  haec  cursu,  illa 
saltu,  alia  denique  volatu,  praedam  corripere  debeant,  Bradjpus ,  in  arborum  ramis, 
folia,  quibus  vescitur,  facile,  absque  magno  corporis  motu  invenit,  et  Mjrmecophaga, 
Lemur  tardigradus  3  gracilis  et  Tarsius  non  majore  cum  labore  insecta  in  arborum  cavi¬ 
tatibus  prehendunt.  Illis  itaque  non  veloci,  sed  diu  continuata,  opus  est  musculorum 


(a)  lllustr.  princeps  mAximilianus  Bradypos  optime  arbores  adscendere  observavit  et  doctissimus  gaimard  ,  tertia 
liorae  parte  Bradypum  torquatum,  ad  apicem  mali,  longitudinis  120  pedum  pervenire  vidit.  Haec  itaque  nequa¬ 
quam  conveniunt  cum  iis,  quae  riso  antea  promulgavit,  seqq.  verbis;  »  tam  lentus  est  illius  gressus  et  membrorum 
«motus,  ut  quindecim  ipsis  diebus,  ad  lapidis  ictum  continuo  tractu  vix  prodeat.” 

( [b )  Celeb.  A.  vosmaer  Lemurem  tardigradum  diu  vivum  observavit,  iliumque  valde  ignavem  esse  affirmat. 

Ct.  Beschrijving  van  eene  vijfvingerige  luiaardsoort  door  A.  vosmaer,  Amsterdam  1770.  p.  x3.  ubi  dicit  vir  ili. 
«Wakker  zijnde ,  was  zijne  beweging  ongemeen  traag,  van  het  begin  tot  het  einde ,  altijd  lietzelfde.” 

contractione.  Per  longum  enim  tempus  vel  extremitatibus  ut  Bradypus  (a)  et  dicti  Le¬ 
mures  vel  et  cauda,  ut  Myrmecophaga  ,  ex  arborum  ramis,  ad  victum  quaerendum 
pendere  solent.  Haec  jam  diuturna  musculorum  contractio  maxime  dicta  vasorum 
divisione  promoveri  videtur.  Etenim  si  ab  una  parte  eo  impediatur,  quominus  sanguis 
magno  impetu  in  musculos  ruat,  illosque  ad  subitam  contractionem  urgeat,  ab  altera 
etiam  efficitur,  ut  hic  vi  magis  lenta  et  persistente  m  haec  organa  agat,  illasque  potius 
ad  diuturnam  contractionem  cieat.  Haec  opinio  etiam  eo  confirmatur ,  quod  solae  ex¬ 
tremitates  caudaque,  hanc  vasorum  divisionem  possideant,  dum  in  reliquis  corporis  par¬ 
tibus  ad  motum  non  facientibus,  vasa  solita  ratione  decurrunt  et  distribuuntur. 

Huic  fini  alium  addidisse  videtur  divinus  naturae  Creator,  quem  in  cura,  qua  or¬ 
gana  circulationis  ubique  teguntur,  et  ab  injuriis  externis  defenduntur ,  pono.  Cujus 
sollicitudinis  ratio  haud  dubie  haec  est,  quod  illa  organa  humorem  circumveliant,  totius 
vitae,  omniumque  ejus  functionum  organicarum  fontem  et  originem ;  quibus  laesis,  omnia 
in  organismo  animali  cito  turbantur.  Cujus  rei  si  exempla  desideremus ,  attendamus  modo 
ad  cor  ossea  compage  inclusum,  ad  profundum  majorum  arteriarum  situm,  ad  canales 
osseos,  per  quos  transeunt,  ad  canalem  stapedicum,  per  quem  arteria  carotis  interna  in 
animalibus  hieme  lethargicis,  decurrit  (6),  ad  foramen  in  condylo  interno  ossis  humeri 

(a)  Cf.  de  Bradypo  celeb.  ch.  -wateuton  Ic. ;  dicens;  » das  Faulthier  ist  verurtheilt,  sein  ganzes  Leben  auf  den 
»  Baumen  zuzubriugen  ,  und,  was  noch  auffallender  ist,  nicht  auf  den  Baumzweige  ,  wie  Affe  und  Eichhorn ,  sondern 
» unter  denselben.  Es  bewegt  sich  an  den  Zweigen  hangend ,  es  ruhet  daran  hangend,  und  daran  hangend 
» schlaft  es.” 

Ex  observationibus  doct.  gaimard  patet  folia  Cecropiae  peltatae  Linn:  ( Z1  Ambaiba  gall )  praecipuum  Bradypo 
torquato  sistere  victum.  Augustissimus  vero  princeps  maximilianus,  Bradypos  etiam  in  aliis  excelsis  Brasiliae  arbori¬ 
bus  observavit  et  ornat,  v.  sack  narravit  in  colonia  Suriname ,  Bradypum  praesertim  folia  Achratis  sapotae  edere. 

Cf.  Beitrage  zur  naturgescliichte  von  Brasilien  von  maximilian  ,  prinzen  zu  Wied.  Weimar  1826.  Tom.  II.  p.  486. 

(Z>)  111.  scii.  Olto  nuperrime  docuit  in  animalibus  bierne  lethargicis,  carotidem  cerebralem  non  solita  via  ad  cere' 
brum  properare,  sed  aut  totam,  aut  pro  parte  per  cavum  tympani  et  per  os,  Stapes  dictum,  transire  et  sic  tandem 
longis  ambagibus  ad  cerebrum  pervenire. 

Cf.  A.  c.  otto  ,  de  animalium  quorumdam  per  hiemem  dormientium  vasis  cephalicis  et  aure  interna  ;  in  Novis 
actis  Physico-Medicis  Academiae  Caesareae  Leopoldino -  Carolinae  Naturae  curiosorum.  Tom.  i3.  Bonnae  1826. 
p.  26  et  75. 

plurimorum  mammalium ,  ad  apophyses  inferiores  vertebrarum  caudalium  cet ,  et  novum 
denique  exemplum  in  jam  descriptis  plexubus  arteriosis  agnoscamus.  Hucusque  enim 
dicta  arteriarum  extremitatum  divisio  inter  Mammalia ,  (de  Avibus  mox  videbimus)  tantum 
in  liis  fuit  observata ,  quae  in  arboribus  vitam  gerunt ,  qualia  sunt  Bradypi,  Lemures 
tardigradus ,  gracilis  et  Tarsius ,  et  Myrmecophaga  didactyla ;  dum  contra ,  secun¬ 
dum  meas  observationes ,  illis  careant  animalia  caeteris  quidem  affinia,  vitae  genere  tamen 
distincta.  Exemplo  sint  Manis  javanica }  a  viro  Clar.  n.  c.  de  fremery  ad  disquisitionem 

*  i  I 

anatomicam  mihi  humanissime  concessa  ,  et  Dasypus  novemcinctus.  Haec  scii :  ani¬ 
malia  ,  licet  etiam  sint  edentata  et  structura  interna  cum  Bradypis  et  Myrmecophaga 
conveniant,  ab  iis  tamen,  eo  distinguuntur,  quod  corpus  extremitatesque  habeant,  ad 
terram  effodiendam,  non  vero  ad  arbores  adscendendos  dispositas. 

Si  jam  in  animalibus  supra  dictis  scansoriis,  arteriae  solitum  tenerent  cursum,  circulatio 
in  extremitate  facile  impediri  posset,  vel  majore  musculorum  contractione  vel  et  brachii 
ad  ramum  arboris  pressione  5  maxime  quando  cauda  vel  extremitatibus  ex  arborum  ramis 
pendeant;  sanguine  vero  aequabiliter  per  multos  tubulos  d;sperso,  minus  facile  huic 
periculo  obnoxia  erit. 

Ex  supra  dictis  jam  patet,  plexus  hos  arteriosos  quoad  finem  tam  cum  canali  condyli 
interni  ossis  humeri,  et  supradicto  canali  carotico  stapedis,  quam  cum  rete  arterioso 
arteriae  carotidis  Felis  leonis  ab  ill.  carlisle  observato,  esse  comparandos;  canalis  enim 
condyli  interni  ossis  humeri  {a)  impedit ,  ne  arteria  ulnaris  simul  cum  nervo  mediano  (h) 
per  illum  transiens ,  dum  animal  arborem  conscendit ,  comprimatur ;  et  canalis  caroticus 
stapedis ,  arteriae  carotidi  liberum  conciliat  transitum ,  dum  animalia  hieme ,  positione  quasi 
conglobata,  et  capite  inter  femora  abscondito,  dormiant.  Etenim,  arteria,  si  in  his  via 

(«)  Cf.  tiedemAnn,  ueber  einen  ,  am  Oberarmbein  bei  mehreren  ge&chwnnzten  Affen  ,  vorlco inmendeh  Kanal ,  etc. 
in  meckel’s  Arcliiv.  4  5  H.  p.  544  seqq. 

(6)  Cf.  MECKEL  lc.  p.  ig. 

solita  ad  cerebrum  duceretur,  eo  tempore  comprimi  deberet  (ci).  Rete  vero  carotideum 
Leonis,  quando  ille  animal  majus  ut  Bovem  vel  Equum  ore  prehendat,  diuturnae  exten¬ 
sioni  musculorum  maxillae  inferioris  succurrit  (Z>). 

\ 

Plexus  arteriosus  tibialis  Anatis  oloris  similem  agnoscit  finem;  eo  enim  etiam  mus¬ 
culorum  robur ,  quo  ad  aquam  ictu  retropellendam  indiget  animal ,  maxime  augetur.  De 
simili  autem  JVLeleagridis  gallopavonis  rete  vix  est  quod  dicamus.  Illud  enim  cum 
plexubus  majoribus  supra  dictis  non  esse  comparandum,  jam  antea  vidimus;  verisimiliter 
autem  etiam  plerisque  reliquis  Gallinaceis  est  proprium  et  impedire  mihi  videtur,  quo¬ 
minus  circulatio  ex  compressione  tendinum  durissimorum  cartilagineorum  musculorum 
tibiae,  cesset.  Multo  facilius  enim  vas  singulare,  quam  omnis  vasorum  plexus  comprimi 
posse,  quisque  videt. 

Quodsi  jam  ea  quae  de  his  plexubus  arteriosis  dicta  sunt ,  in  memoriam  revocemus , 
patet  ex  iliis  sequentia  deducenda  esse  corollaria. 

i°  In  Bradypis  arteriae  extremitatum  in  ramum  majorem  et  aliquot  ramos  minores, 
primum  ambeuntes  et  quasi  involventes,  separantur;  primus  postea  rursus  simplex 
ex  ita  formato  plexu  exsurgit ,  et  tunc  solita  ratione  decurrit.  In  Myrme cophaga 
contra,  Lemuribusque  tardigrado  gracili  et  Tarsio ,  divisio  arteriarum  in  extremita¬ 
tibus  quidem  exstat,  sed  in  medio  plexu,  ramus  major  non  continuatur;  hinc 


(c)  Cf.  celeb.  otto  Ic. 

«Persuasum  mihi  est,  carotidem  in  illis  animalibus  ea  de  causa  per  ipsum  auditus  organon  migrare,  quia  suut 
«animalia  soporosa;  in  istis  enim  cunctis,  quae  nocturna,  cunicularia  et  hinc  aure  quam  maxima  praedita  suut, 
«nulla  alia  via  carotidi  patet,  et  eo  minus,  cum  glandulae  submaxillares  et  thymicae,  musculi  pterygoidei  atque 
» processus  mandibulae  posteriores ,  in  Gliribus  praesertim  insignes  ,  omnem  certe  locum  in  anteriore  baseos  capitis 
«parte  obtineant.  Insuper  dormiunt  illa  animalia  statu  quasi  conglobato  et  capite  inter  femora  abscondito,  quo 
«certe  carotis  cerebralis,  si  via  solita  ad  cerebrum  perduceretur,  comprimi  deberet.  Sanguis  vero,  a  posteriore  parte 
«per  carotides  et  arterias  vertebrales,  omnibus  animalibus  soporosis  admodum  magnas  affluens,  nullo  modo  impe- 
wditur,  quo  minus  cerebrum  facillime  adeat.” 

(c)  Cf.  CATILISLE,  1.  c.  p.  102. 

»1  have  not  met  witli  any  arrangement  of  bloodvessels  analogous  to  those  described ,  except  in  the  carotid  artery 
»  of  the  Lion.  May  not  this  peculiarity  be  subservient  to  the  long  continued  exertion  of  the  muscles  of  his  jaws, 
«whilst  holding  a  powerful  animal,  such  as  a  horse  or  Buffalo,  and  thus  enable  him  tot  retain  his  prey ,  until  it 
»  is  wearied  out  by  ineffectual  strugles.” 

in  hisce  arteriae  in  ramos,  plexum  formantes,  quasi  dissolvi  videntur.  Itaque  sententiae 
virorum  celeberrimorum  carlisle,  cuvier  et  gaimard  non  universae  accipiendae 
sunt  5  opinio  vero  Celeb.  oken  omnino  rejicienda  est. 

2°  Aves  nonnullae,  Mele  agris  gallopavo ,  Phasianus  gallus,  ^4  nas  olor  et  anser 
etiam  rete  arteriosum  in  tibia  offerunt,  quod  tamen  plexubus  arteriosis  Bradyporum 
et  caeterorum  aequiparari  nequit. 

3°  Plexus  hi  arteriosi  egregie  motui,  moribus,  vitae  generi,  sunt  adaptati,  docentque 
denuo  nihil  in  rerum  natura  absque  fine  fieri. 

Hisce  jam  memoratis ,  argumentum  non  absolutum ,  sed  novis  adhuc  observationibus 
illustrandum,  relinquo,  sperans  fore  ut  ea,  quae  de  illo  protulerim,  virorum  doctis¬ 
simorum  attentione  non  prorsus  indigna  sint. 

Tab  II. 


Tab.  III. 


EXPLICATIO  TABULARUM. 


Tabula  Prima. 

Fig.  i.  Extremitatem  inferiorem  dextram  cum  parte  inferiore  dextraque  trunci  et 
pelveos  foetus  Bradypi  tridactyli ,  refert.  Ex  arteria  aorta  tres  plexus  provenire 
videmus ,  ab  art.  iliaca  externa ,  iliaca  interna  seu  hypogastrica  et  sacra  media  for¬ 
matos.  Plexus  iliacus  seu  cruralis ,  ex  ramo  majore  et  aliquot  ramis  minoribus,  primum 
circumdantibus ,  componitur.  Primus  in  medio  plexu  continuatur  et  ex  eo  inferiora 
versus  rursus  prodit. 

a .  Dictus  ramus. 

*  / 

b.  Plexus  continuatio. 

c.  d.  Rami  duo ,  in  regione  poplitea ,  e  plexu  orti  et  in  ramum  communem  e  abeun¬ 
tes,  cum  quo  etiam  ramus  supradiclus  a  conjungitur,  unde  truncus  communis  f  inferiora 
versus  descendens,  nascitur. 

Fig.  2.  Extremitatem  superiorem  dextram  Myrmecophagae  didactylae  monstrat.  Con- 
specimus  in  ea  arteriam  axillarem ,  et  plexum  ab  hacce  formatum,  qui  in  regione  cubiti 
in  duos  abit  fasciculos ,  arteriam  radialem  et  ulnarem  referentes ,  inter  quos  etiam 
alter  exoritur  ramus,  ad  musculos  antibrachii  sese  vertens. 

/■  p'  j  *- 

Fig.  3.  Extremitates  inferiores,  cum  parte  inferiore  trunci  ,  Myrmecophagae  didac¬ 
tylae ,  in  quibus  plexus  ab  arteriis  iliacis  et  sacra  media  formati  conspiciuntur. 

EXPLICATIO  TABULARUM. 

a.  a.  Pars  externa  plexus. 

b.  b.  Pars  interna. 

c.  Plexus  ab  arteria  sacra  media  formatus. 

Fig.  4*  Extremitas  inferior  dextra,  Lemuris  spectri  seu  Tarsii. 

e.  Arteria  aorta . 

c.  F' 'ena  iliaca  dextra. 

b.  Plexus  arteriae  sacrae  mediae . 

a. a.  Rami  duo,  quibus  plexus  arteriosus  cum  vena  crurali  communicat. 

Tabula  Secunda, 

Lemurem  gracilem  refert ,  integumentis  sublatis  et  abdomine  aperto ,  ut  arteriae  ex¬ 
tremitatum  conspiciantur. 

a.  Plexus  ab  arteria  axillari  formatus. 

b.  Arteria  aorta ,  in  arterias  iliacas  et  sacram  mediam  separata  ;  ex  arteriis  iliacis 
et  sacra  media ,  mox  infra  earum  originem,  plexus  ex  multis  ramis  compositos  produci 
videmus;  caeterum  notandum  in  hocce  praeparato,  telam  cellulosam,  quae  ramos  plexuum 
invicem  conjungit,  non,  ut  in  caeleris  fecimus,  fuisse  dissectam,  hinc  illos  non  a  se 
invicem  esse  separatos. 


c.  c.  Poenae  iliacae. 

d.  ena  cava  abdominalis. 

*  ena  renalis  dextra. 

e.  Arteria  renalis  sinistra. 
Tabula  Tertia. 

Fig.  i  et  2.  Crura  demonstrant  Meleagridis  gallopavonis ,  resectis  integumentis  et 
dissectis  musculis,  ut  vasa  sanguifera  conspiciantur. 

A  ramus  arteriae  popliteae >  qui  datis  qtiatuor  ramis  muscularibus c,  cr,  inferiora 
versus ,  in  duos  abit  ramos ,  alterum  posticum  B ,  alterum  anticum  C ,  mox  in  alios 
ramos,  rete  arteriosum  formantes,  divisum.  < 

D.  Arteria  tibialis  antica. 

